REZOLŪCIJA MSC.330(90)

(pieņemta 2012. gada 25. maijā)

GROZĪJUMU PIEŅEMŠANA PĀRSKATĪTAJOS VEIKTSPĒJAS STANDARTOS UN FUNKCIONĀLAJĀS PRASĪBĀS KUĢU TĀLDARBĪBAS IDENTIFIKĀCIJAS UN SEKOŠANAS SISTĒMAI (REZOLŪCIJA MSC.263(84))

|  |
| --- |
| MSC 90/28/Add.111. pielikums, 1. lpp. |

**11. PIELIKUMS**

**REZOLŪCIJA MSC.330(90)**

**(pieņemta 2012. gada 25. maijā)**

**GROZĪJUMU PIEŅEMŠANA PĀRSKATĪTAJOS VEIKTSPĒJAS STANDARTOS UN FUNKCIONĀLAJĀS PRASĪBĀS KUĢU TĀLDARBĪBAS IDENTIFIKĀCIJAS UN SEKOŠANAS SISTĒMAI (REZOLŪCIJA MSC.263(84))**

KUĢOŠANAS DROŠĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 28. panta b) punktu par Komitejas funkcijām;

ATSAUCOTIES ARĪ UZ rezolūciju A.886(21) par veiktspējas standartu un tehnisko specifikāciju pieņemšanas un grozīšanas procedūru, ar kuru Asambleja noteica, ka veiktspējas standartus un tehniskās specifikācijas, kā arī to grozījumus pieņem Kuģošanas drošības komiteja;

ŅEMOT VĒRĀ 1974. gada Starptautiskās konvencijas par cilvēku dzīvības aizsardzību uz jūras (Konvencija) V/19-1 noteikuma prasības par kuģu tāldarbības identifikācijas un sekošanas sistēmu un Pārskatītos veiktspējas standartus un funkcionālās prasības kuģu tāldarbības identifikācijas un sekošanas sistēmai (Pārskatītie veiktspējas standarti), kas pieņemti ar rezolūciju MSC.263(84);

ŅEMOT VĒRĀ to, ka savā astoņdesmit astotajā sesijā tā piekrita izveidot izmaksu aprēķināšanas modeli *LRIT* informācijas sniegšanai no 2010. gada 3. decembra (“0,25 ASV dolāru 1:2:6” izmaksu aprēķināšanas modelis, t. i., vienreizējs *LRIT* atrašanās vietas ziņojums – 0,25 ASV dolāri, raidītaicināts *LRIT* atrašanās vietas ziņojums – 0,50 ASV dolāri, un pārraides ātruma izmaiņas – 3 ASV dolāri (1,50 ASV dolāri x 2));

ŅEMOT VĒRĀ ARĪ to, ka savā astoņdesmit devītajā sesijā tā vienojās par to, ka iepriekšminētā izmaksu aprēķināšanas modeļa izveides dēļ starptautiskās *LRIT* datu apmaiņas uzturētais pamatsaraksts, kas saistīts ar *LRIT* datu centru iekasētajiem maksājumiem, vairs nav nepieciešams, kad tiek sniegta *LRIT* informācija;

savā deviņdesmitajā sesijā IZSKATĪJUSI nepieciešamību pieņemt noteiktus grozījumus Pārskatītajos veiktspējas standartos,

1. PIEŅEM grozījumus Pārskatītajos veiktspējas standartos un funkcionālajās prasībās kuģu tāldarbības identifikācijas un sekošanas sistēmai (rezolūcija MSC.263(84)), kas izklāstīti šīs rezolūcijas pielikumā;

2. AICINA Konvencijas Līgumslēdzējas valdības informēt visas iesaistītās puses par iepriekš minētajiem grozījumiem.

|  |
| --- |
| MSC 90/28/Add.111. pielikums, 2. lpp. |

PIELIKUMS

# GROZĪJUMI PĀRSKATĪTAJOS VEIKTSPĒJAS STANDARTOS UN FUNKCIONĀLAJĀS PRASĪBĀS KUĢU TĀLDARBĪBAS IDENTIFIKĀCIJAS UN SEKOŠANAS SISTĒMAI (REZOLŪCIJA MSC.263(84))

1. Pašreizējais 7.4.3. apakšpunkts ir svītrots.

2. Pašreizējais 10.3.15. apakšpunkta teksts ir svītrots un aizstāts ar tekstu šādā redakcijā: “10.3.15. saņemt informāciju par cenām no *LRIT* datu centriem.”

\*\*\*

I: \MSC\90\28-Add-1.doc